“杨柳木命”出自三命汇通论,是算命的一种,是以生辰八字为基础,推测人的体咎祸福的命相术语。 算命推测可做游戏玩耍,切不可当真,以免误导人生!要知道人、社会、环境没有一刻不是处在无尽的变化之中。
杨柳木者,隋堤袅娜,汉苑轻盈,万缕不蚕之丝,千条不针之带,午未木之死墓,壬癸木之滋润。此木根基唯喜砂土,见艮山则依倚摇金,遇寅卯东方得地;辛丑有山,庚子不如;戊寅虽吉,已卯尤胜;丙辰丁已却嫌戌亥对冲;若见大驿,有丑为山边之驿,稍可,无丑独见此土,主夭贱;路旁就位,复值死墓,日时遇之,主人卑弱;屋土壬午见丁亥,丁壬合化则吉,丙戌不如。水见井泉、长流、大溪、涧下皆吉,中间又分合化之位,尤吉。丙午丁未,丙丁真火,午未亦火,此木至午未死墓,壬午见之,大凶,癸庶几有别,水济之无害;此木午未已自有火,更见别火,恐引起伤寿,灯头乙已有风木折,主夭;炉中寅卯本位,木旺反吉;霹火如壬午见己丑,癸未见戊子,阴阳交遇,更有砂土为基,主贵,若子午丑未对冲则不为吉。金见木无造化,钗钏、金泊却喜成功,海、蜡、剑、砂虽忌见之,其间轻重当以禄贵德煞,参祥见松柏木,为脱体化神之格也,主贵。桑柘癸丑为山,作倚傍成林,主吉;庚申辛酉木既死绝,又逢金克,以弱遇小,其人必贱。妙选有花红柳禄格,是以此木遇石榴,生于春夏,不以贱论;有杨柳拖金格,是以此木生于三春而时得一金,辛亥、甲子、癸卯、辛已最妙,乃壬癸禄贵之地故也。